Szeretném, ha elképzelnék, milyen érzés lehet,
amikor bal karjuk két percen át folyamatosan csapkod,
szemük megállás nélkül forog,
állkapcsuk olyan erővel szorul össze,
hogy úgy érzik, fogaik mindjárt kitörnek,
és tíz másodpercenként
arra kényszerülnek, hogy hangos, éles kiáltást hallassanak.
(Tikk)
Én így éltem hatéves koromban,
minden ébren töltött pillanatban, a hét minden napján.
(Tikk)
Ez csak néhány volt a tüneteim közül.
Amikor a tünetek jelentkeztek, az életem hirtelen megváltozott.
Nem mehettem többé iskolába, étterembe, nem találkozhattam a barátaimmal,
mert tikkelésem rám irányította mindenki figyelmét.
Gyógyulást keresve New Yorkba repültünk,
hogy a legjobb gyermekideggyógyász vizsgáljon meg, akit a szüleim találtak.
(Tikk)
De a remélt, könnyű gyógyulás helyett
az orvosnő gyógyíthatatlan idegzavart állapított meg:
Tourette-szindrómát.
A gyógyszerek gyakran alapvető és értékes részét adják
számos kezelési folyamatnak,
de esetemben a gyógyszerek csak rontottak az állapotomon.
Az egyik miatt kerekesszékbe kerültem,
mert lábam olyan érzéketlenné vált, hogy képtelen voltam mozgatni.
Egy másik gyógyszertől hallucináltam.
Zöld emberek üldöztek,
akik meg akartak főzni, és meginni, mint egy levest.
Tényleg ijesztő volt.
Egyik gyógyszert a másik után próbáltam,
hátha valamelyik enyhülést hoz,
de minden próbálkozás csak rontott a helyzetemen.
Becslések szerint 2013-ban,
csak az Egyesült Államokban,
kb. 89 milliárd dollárt költöttek évente
neurológiai zavarokra és elmebajra felírt gyógyszerekre.
De képzeljék el, ha volna mód
ingyenes vagy mellékhatások nélküli gyógyításukra.
Képzeljék el, hogy orvosuk egy adag zenét írna fel önöknek minden napra.
Azért vagyok ma itt, hogy megosszam önökkel a tapasztalataim a zenéről,
és hatásáról a neurológiai zavaromra.
(Tikk)
A Tourette-szindróma
egy sor akaratlan mozgást és hangadást jelent,
amelyet tikkelésnek nevezünk.
Úgy tudnám a legjobban leírni, milyen Tourette-szindrómásnak lenni,
ha ahhoz hasonlítom, amit mindannyian ismernek:
a csukláshoz.
Megpróbálhatnak véget vetni neki.
Visszatarthatják lélegzetüket, míg tízig számolnak, vagy ihatnak fejjel lefelé
vizet, de amúgy semmit nem tehetnek,
míg az érzés és a csuklás el nem múlik.
Egy-egy roham után gyakran feküdtem fáradtan és kétségbeesetten
a hálószobám padlóján.
(Tikk)
A hasonlóan kétségbeesett anyukám feltett valami zenét,
így próbálva megnyugtatni engem – és önmagát is.
Nyugis zenét, hogy a szívünket kínzó fájdalmat enyhítse.
Együtt feküdtünk a földön,
és hagytuk, hogy a dobok ritmusa fellelkesítsen.
És ahogy a ritmusok és dallamok kibontakoztak,
boldogság öntött el bennünket,
felderültünk, megújultunk.
(Tikk)
Elég hamar és nem is tudatosan ezen újfajta drog rabjává váltam.
Amikor úgy éreztem, hogy kezd rám törni a szomorúság és önsajnálat,
rohantam a zongorám 88 billentyűjéhez,
tudva, hogy a belőlük áradó hangok és dallamok
hamarosan felszabadítanak.
Akkoriban még nem értettem, milyen sokat segít a zene.
Csak úgy csináltam, ennyi volt.
Amikor dalokat írtam, nem akartam senkit lenyűgözni.
Csak enyhülést jelentett.
Ám minél többet játszottam, tüneteim annál kevésbé jelentkeztek,
és a rohamok hevessége is csökkent.
Így elkezdett érdekelni, hogyan enyhítik a dalok a tüneteimet.
Találgattam, léteznek-e más példák a muzsika gyógyító hatására.
Elkezdtem keresgélni.
Rábukkantam egy igen sikeres, amerikai képviselőnőre,
Gabby Giffordsra, akit fejbe lőttek.
Elveszítette beszédképességét.
Mivel azonban a beszéd- és énekközpontok
az agy más-más részében találhatók,
orvosai zeneterapeutát rendeltek ki mellé.
A terapeuta arra biztatta,
dalban mondja ki gondolatait, ha szóban képtelen rá.
E technika segítségével
a képviselőnő végül visszanyerte beszédképességét.
A zene segített Gabby Giffordsnak.
Kutatók rájöttek, hogy a zene az agyban fájdalomcsillapítót szabadít fel:
oxitocint,
továbbá antidepresszáns hatású dopamint.
A dopamin elengedhetetlen az egészséges idegrendszerhez
és nagyban befolyásolja érzelmi állapotunkat.
A zene is felgyorsítja szívverésünket, légzésünket és pulzusunkat,
mivel serkenti a véráramlást.
Ráadásul kortizolszintünket csökkenti,
ezáltal a szorongást is,
ami alapvető kiváltója az idegrendszeri tüneteknek.
Idővel mind megismerünk idegrendszeri rendellenességtől szenvedő embert.
Nem feltétlenül a családban,...
(Tikk)
lehet az barát vagy munkatárs is.
Segítsenek terjeszteni ezt az üzenetet:
a zene pozitívan képes hatni életünkre, és belülről gyógyítani bennünket.
Még mindig Tourette-ben szenvedek.
Minden nap, minden órában küzdök vele.
Egész hátralévő életemben küzdeni fogok.
Ez azt jelenti, hogy rendszeresen mentegetőzöm az óráimon,
mert a verbális tikkjeim igen zavarók lehetnek.
Azt is jelenti, hogy néha, amikor önkéntelenül kacsintok,
a velem szemben ülő srác azt hiszi, flörtölök vele,
pedig valójában nem.
(Nevetés)
És ilyenkor meg kell neki mondanom, hogy nem próbáltam flörtölni vele.
De a legcsodálatosabb dolog az,
hogy amikor énekelek vagy zenélek, esetleg csak zenét hallgatok,
nem tikkelek.
Rengetegszer álltam színpadon, igen stresszes helyzetekben,
miközben ezrek figyeltek.
És míg az előadás előtt tikkelek...
(Tikk)
amint a zene elkezdődik, a tikkek háttérbe szorulnak.
Szóval, lehet, hogy dalszövegeket írtam, és zenét hoztam létre,
de engem valójában a zene hozott létre.
Köszönöm.
(Taps)
(Tikk)
(Zene)
(Énekel) A maszkom túl hamar ledobtam
Mert ott voltál, aztán eltűntél nyomban
Én kényszerítettem mindezt rád
Pedig ki kellett volna tartanom tovább
Minden alkalommal, ha nem lelem magam, visszaveszem a maszkomat
Csak játszom, színlelem, míg ketté nem töröm szívemet
Akartam, hogy megismerj igazán
Komolyan is vegyél talán
De most
Nem szeretlek Nem szeretlek
Azt hittem, bízhatok benned,
De te elrohansz, hátrahagyva a maszkomat és engem
Nem szeretlek Nem szeretlek
Épp most
Azt hiszem, túl hamar ledobtam a maszkom
Sikolyodat még most is hallom
Azt mondtad, nem készültél fel
Úgy Pontosan úgy
Most jobban fáj, mint korábban bármikor
Ezúttal kissé sokat vállaltam a csapásból
Kissé sokat
Akartam, hogy megismerj igazán
Komolyan is vegyél talán
De most
Nem szeretlek Nem szeretlek
Azt hittem, bízhatok benned,
de te elrohansz, hátrahagyva a maszkomat és engem
Nem szeretlek Nem szeretlek
Épp most
(Taps)